CELEX: 62021TN0739
Language: mt
Date: 2021-11-19 00:00:00
Title: Kawża T-739/21: Rikors ippreżentat fid-19 ta’ Novembru 2021 – Eurecna vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/49
            
         
      Rikors ippreżentat fid-19 ta’ Novembru 2021 – Eurecna vs Il-Kummissjoni
      (Kawża T-739/21)
      (2022/C 73/62)
      Lingwa tal-kawża: it-Taljan
      
         Partijiet
      
      
         Rikorrenti: Eurecna SpA (Venezia, l-Italja) (rappreżentant: R. Sciaudone, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata li tordna l-ħlas lura ta’ krediti li tinsab fl-ittra tal-Kummissjoni tal-10 ta’ Settembru 2021 li permezz tagħha l-Kummissjoni ħadet passi biex tirkupra kważi t-totalità tas-somma mogħtija fil-kuntest ta’ proġett iffinanzjat mill-Unjoni Ewropea u li ġiet meqjusa li għandha tiġi rkuprata minħabba irregolaritajiet allegatament imwettqa fil-fażi tar-rendikont tal-kontabbiltà; u
               
            
                  —
               
               
                  tikkundanna lill-Kummissjoni għall-ispejjeż ta’ din il-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-assenza ta’ bażi legali fir-rigward tad-deċiżjoni tal-10 ta’ Settembru 2021.
               
            
                  2.
               
               
                  It-tieni motiv ibbażat fuq ksur tad-drittijiet tad-difiża fir-rigward tad-deċiżjoni tal-10 ta’ Settembru 2021.
               
            
                  3.
               
               
                  It-tielet motiv ibbażat fuq l-ineżistenza tal-kreditu kontenzjuż.
                  
                              —
                           
                           
                              Ir-rikorrenti ssostni, f’dan ir-rigward, ksur tal-prinċipju ta’ amministrazzjoni tajba u ta’ diliġenza fl-azzjoni amministrattiva fir-rigward tal-awditu tal-kontijiet imwettaq minn Ernst & Young (EY); il-ksur tad-drittijiet tad-difiża fir-rigward tal-awditu tal-kontijiet imwettaq minn EY; ksur tal-prinċipju ta’ amministrazzjoni tajba minħabba n-nuqqas ta’ osservanza tad-dmir ta’ imparzjalità fl-azzjoni amministrattiva; l-interpretazzjoni żbaljata tal-kuntratt fir-rapport ta’ EY.